Diari Oficial de la Generalitat Valenciana


Sumari del DOGV 9946, del 27-09-2024 (2024/9680)

RESOLUCIÓ de 16 de setembre de 2024, per la qual es reclassifica el lloc de secretaria de classe primera de l’Ajuntament de l’Alcúdia, que queda classificat com a lloc de secretaria de classe segona.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9946

Data del DOGV
:   27-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/9680

CVE
:   VZRR-B-3589-3494

Data del document
:   16-09-2024

Organisme emissor
:   Presidència de la Generalitat

Tipus de document
:   Resolució

L’Ajuntament de l’Alcúdia en Ple de data 25 de juny de 2024, va acordar proposar a l’òrgan competent en matèria d’administració local de la Generalitat Valenciana la reclassificació de l’actual lloc de secretaria de classe primera, que passaria a ser de classe segona, i en conseqüència la reclassificació dels llocs reservats a personal funcionari amb habilitació de caràcter nacional en classe segona.

Mitjançant Acord plenari de data 13 de febrer de 2024, es va aprovar el pressupost municipal per a l’exercici 2024, del qual va resultar una xifra inicial de 58.182.678,94 euros, de manera que hi ha crèdit adequat i suficient en l’esmentat pressupost municipal de 2024 per a la cobertura dels llocs resultants de la reclassificació dels llocs reservats a personal funcionari amb habilitació de caràcter nacional. El nombre d’habitants del padró municipal en data 1 de gener de 2024 és de 12.402 habitants. L’Ajuntament certifica la realització del tràmit d’audiència sense que s’haja presentat cap al·legació.

Vistos els antecedents indicats, i en virtut del que es disposa en l’article 6 del Reial decret 128/2018, de 16 de març, pel qual es regula el règim jurídic del personal funcionari d’administració local amb habilitació de caràcter nacional, així com en l’article 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, en la redacció que en fa l’article 62 del Decret llei 7/2024, de 9 de juliol, del Consell, de simplificació administrativa de la Generalitat, i de conformitat amb la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència (DOGV núm. 9723 de 13.11.2023), i en virtut de tot el que s’ha exposat,

RESOLC

*Primer*

Reclassificar el lloc de secretaria de classe primera de l’Ajuntament de l’Alcúdia, que queda classificat com a lloc de secretaria de classe segona, i reservat a personal funcionari d’administració local amb habilitació de caràcter nacional de la subescala de secretaria, categoria d’entrada.

*Segon*

Reclassificar en classe segona el lloc d’intervenció de l’Ajuntament de l’Alcúdia, de manera que la seua provisió queda reservada a personal funcionari d’administració local amb habilitació de caràcter nacional pertanyent a la subescala d’intervenció, categoria d’entrada.

Contra esta resolució, que posa fi a la via administrativa, de conformitat amb el que s’establix en l’article 114.c de la Llei 39/2015, d’1 d’octubre, del procediment administratiu comú de les administracions públiques, les persones interessades podran interposar els recursos següents:

a) Directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l’endemà de ser publicada en el *Diari Oficial de la Generalitat Valenciana*, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

b) Potestativament, un recurs de reposició davant del mateix òrgan que ha dictat l’acte, en el termini d’un mes a comptar de l’endemà de ser publicada en el *Diari Oficial de la Generalitat Valenciana*, de conformitat amb el que s’establix en els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.

c) En el cas que la persona interessada siga una administració pública, no es pot interposar un recurs en via administrativa, i això sense perjuí de la possibilitat d’efectuar el requeriment al qual es referix l’article 44 de la Llei 29/1998, de 13 de juliol, en el termini de dos mesos comptats des de l’endemà de la publicació de la present resolució en el *Diari Oficial de la Generalitat Valenciana*.

Tot això, sense perjuí que les persones interessades puguen fer ús de qualsevol altra via que estimen oportuna.

  

València, 16 de setembre de 2024

Jose Antonio Redorat Fresquet

Director general d'Administració Local